Ministru kabineta noteikumu projekta „Grozījumi Ministru kabineta 2011.gada 16.augusta noteikumos Nr.648 „Noteikumi par valsts nodevu par ganāmpulku un novietņu reģistrēšanu un zirga pases izsniegšanu”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts. |
| 2.  | Pašreizējā situācija un problēmas | Saskaņā ar Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” (turpmāk – MK rīkojums) 1.punktu katra ministrija savas kompetences jomā ne vēlāk kā līdz 2013.gada 14.jūnijam izstrādā grozījumus tajos Ministru kabineta noteikumos, kuros ir minētas naudas summas latos un kurus ir nepieciešams grozīt līdz *euro* ieviešanas dienai.2013.gada 1.janvārī spēkā stājās Ministru kabineta 2012.gada 18.decembra noteikumi Nr.878 „Lauksaimniecības datu centra nolikums”, kas nosaka, ka Lauksaimniecības datu centrs ir zemkopības ministra pakļautībā esoša tiešās pārvaldes iestāde, tāpēc ir mainīts Lauksaimniecības datu centra juridiskais statuss un nepieciešams mainīt tā nosaukumu Ministru kabineta 2011.gada 16.augusta noteikumos Nr.648 „Noteikumi par valsts nodevu par ganāmpulku un novietņu reģistrēšanu un zirga pases izsniegšanu” (turpmāk – noteikumi). |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4.  | Tiesiskā regulējuma mērķis un būtība | Šis projekts paredz aizstāt noteikumu tekstā latus ar *euro* atbilstoši *Euro* ieviešanas kārtības likuma 6.pantā paredzētajiem principiem.Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada vērā ņemamu negatīvu ietekmi uz valsts budžetu.**Projekts paredz, ka skaidras naudas maksājumiem, kurus *Euro* ieviešanas kārtības likumā noteiktajā vienlaicīgas apgrozības periodā veic latos, piemēro valsts nodevas apmēru, kas bija spēkā līdz 2013. gada 31. decembrim.**Projekts noteikumos paredz aizstāt valsts aģentūras „Lauksaimniecības datu centrs” nosaukumu pret nosaukumu „Lauksaimniecības datu centrs”. |
| 5.  | Projekta izstrādē iesaistītās institūcijas | Zemkopības ministrija un Lauksaimniecības datu centrs |
| 6.  | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7.  | Cita informācija | Šis projekts tiks virzīts izskatīšanai Ministru kabinetā pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai un Eiropas Savienības Padome būs noteikusi lata maiņas kursu. |

Anotācijas II–VII sadaļa – projekts šo jomu neskar.

Zemkopības ministre L.Straujuma

2013.06.28. 16:36

I.Lavrinoviča

67027528, Ineta.Lavrinovica@zm.gov.lv